Source: http://docplayer.hu/17054831-Dr-kovacs-kazmer-a-magyar-ugyvedi-kamara-elnokhelyettese-jogegyseg-ugyved-szemmel.html
Timestamp: 2019-01-22 14:56:00
Document Index: 10069472

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ']

Dr. Kovács Kázmér (a Magyar Ügyvédi Kamara elnökhelyettese): Jogegység ügyvéd szemmel - PDF
Download "Dr. Kovács Kázmér (a Magyar Ügyvédi Kamara elnökhelyettese): Jogegység ügyvéd szemmel"
1 Dr. Kovács Kázmér (a Magyar Ügyvédi Kamara elnökhelyettese): Jogegység ügyvéd szemmel A Kaposvári Tavaszi Fesztivál kulturális rendezvényei sorában most már hagyományszerûen szervezett kétnapos Jogi beszélgetések jó alkalmat teremtenek a különbözõ jogászi hivatásrendek képviselõinek, hogy megosszák gondolataikat az összegyûlt szakmai közönséggel. Idén Bánáti János elnök úr üdvözletét tolmácsolva és külföldi távolléte miatt helyetteseként én kaptam módot a felszólalásra. Az idei Jogi beszélgetések vezérfonala az elõzetes tematika szerint a jogegységhez, a törvényhozáshoz, a jogalkalmazáshoz, a felülvizsgálati eljáráshoz kapcsolódik, ezért az én felszólalásom is innen indul. Talán természetes dolog, hogy az Ügyvédi Kamara képviseletében nem elsõsorban az ügyvédeket közvetlenül, hanem az ügyvédek által képviselt feleket közvetlenül érintõ kérdéseket érintenék. A felek úgy is mint állampolgárok, úgy is mint régi megfogalmazással élve jogkeresõ közönség szigorú és sokszor igazságtalan kritikusai mind a törvényhozásnak, mind a jogalkalmazásnak, jogalkalmazás alatt itt most elsõsorban a bírósági jogalkalmazást, vagyis az igazságszolgáltatást értve. Az, hogy a felek szigorú és sokszor igazságtalan kritikusai az igazságszolgáltatásnak, abból is adódik, hogy a felek eleve konfliktusaikat viszik a bíróságra, mely konfliktusaik a jogvita bírósági lezárását követõen legalább a pervesztés fél oldaláról, de részleges pernyertesség esetén gyakran mindkét fél tekintetében - már nemcsak az ellenérdekelt félre, hanem a jogalkotásra és a bírósági jogalkalmazásra is kiterjed. Ide kapcsolódik az a tapasztalatunk, hogy az utóbbi idõben a bíróságok munkájával szembeni kritika rendkívül felerõsödött, napirenden vannak az ezzel kapcsolatos viták a sajtóban, elektronikus médiában. A helyzetet nem javítja, hogy az érintett bírók megszólalási lehetõsége egy-egy ügyben korlátozott, ahogy mondani szokták, a bírónak az adott ügyre vonatkozó véleményét magában a bírósági ítéletben kell kifejtenie, ami viszont legtöbbször torzítva jut el a közvéleményhez. A Magyar Ügyvédi Kamara képviselõjeként, de úgy is mint a médiában viszonylag gyakran megszólaló jogász a problémát közelrõl ismerem, és a témaválasztáson belül úgy gondoltam helyes, ha a jelen rendezvény teremtette alkalmat a jogegység kérdéséhez legfeljebb közvetve kapcsolódó, de mindig aktuális témának szentelem. ** Elsõként természetesen a saját házunk táján kell söpörjek, és kiemelem, hogy a jogi képviselõ felelõssége rendkívüli abban, hogy ezt a konfliktushelyzetet hogyan kezeli, hogyan kísérli meg befolyásolni az ügyfelek reakcióit egy vesztett per után. A jogi képviselõ ugyanakkor nyilvánvalóan nem is érdektelen ebben a helyzetben, mert a vesztes fél jogi képviselõje számára nyilván elsõdleges hivatkozási alap lehet a jogszabályok pontatlansága, vagy egy állítólagos bírói tévedésre mutogatni. Bármennyire is törekszik az Ügyvédi Kamara, hogy az ügyvédeket helyes etikai magatartásra szorítsa, a Kamara ezen törekvésének több tényezõ kifejezetten ellene hat. A jelen rendezvény nem alkalmas ezen kérdések teljes körû számbavételére, de néhányat ezek közül megemlítenék. 1
2 Alapvetõen nem vitásan azt az emberi gyarlóságot kell mindenképpen említeni, hogy hajlamosak vagyunk a hibát rajtunk kívülálló okokban keresni, és ez alól az ügyvéd sem mentes. Különösen olyan esetben, amikor az ügy eldöntéséhez szükséges elhatárolás szempontjai mérlegelésre is lehetõséget adnak, ez a lehetõség az ügyvéd számára is nyilvánvalóan adva van. Idealizált esetben, azaz ha az ügyvédség etikai színvonala az egyébként indokoltan elvárható legmagasabb mércének megfelelne, csak akkor, és talán akkor sem mindig lehetne arról szó, hogy az ügyvédség csak akkor hárítaná a bíróságra vagy a jogalkotásra a felelõsséget, ha arra komoly oka van. A következõ kategória az, amikor az ügyvéd vagy nyilvánvalóan teljesen alaptalanul, vagy nyilvánvalóan teljes megalapozottsággal hárítja el magától, hogy a bíróság elé vitt konfliktushelyzet az ügyfél számára kedvezõtlenül ért véget. Annak oka, hogy egyes ügyvédek egyre többször minden alap nélkül hivatkoznak a pervesztés során a bíróság téves döntésére vagy a rossz jogszabályokra, szoros összefüggésbe hozható mindazon változással, mely az ügyvédi törvény más tekintetben indokolt módosításaival együtt minden további nélkül az évi XXIII. tv. 30. (1) bek. útján, és október 01-jével hatályba léptetve a teljesen liberalizált ügyvéddé válás lehetõségét teremtette meg. Szakmai körökben ma már közismert tény, hogy a korábbi 600-as budapesti és 1200-as országos ügyvédi létszámmal szemben mára Budapesten az et, országosan et meghaladja az ügyvédek létszáma, amihez a több ezres ügyvédjelölti, valamint a kisebb nagyságrendû alkalmazotti ügyvédi és külföldi jogi tanácsadói létszám is hozzájárul. Ez a helyzet, amit az egyetemi túlképzés csak tovább ront, olyan - rossz kifejezéssel élve - gazdasági kényszert teremtve sok ügyvédnél, ami az etikai helyzet teljes fellazulásához vezetett már eddig is, és akkor nagyon finoman fogalmaztam. Összehasonlításként megemlíthetõ, hogy Ausztriában a 8 millió lakosra négyezer ügyvéd, Szlovákiában az 5 millió lakosra kétezer ügyvéd jut. Ügyvédi vezetõként is sokáig csak némi aggodalommal mertem volna mindezt nyilvánosság elõtt megfogalmazni, mert könnyen ér az a vád bennünket, hogy mi, akik a körön belül vagyunk, esetleg kenyérféltésbõl próbálunk valamilyen gátat szabni az ügyvédi létszám növekedésének. Mára a helyzet azonban egyértelmûvé és tarthatatlanná vált, ezért kijelenthetõ, hogy mielõbbi jogalkotási feladat lenne, az az igazságszolgáltatást közvetlenül bár nem a bíróságok eljárását - érintõ törvényalkotás, mellyel eszközt kapna az ügyvédség, hogy magasabb követelmények állításával gátat szabhasson az ügyvédi létszámnövekedésnek. Félreértések elkerülése végett: nem arról van szó, hogy lehetõséget látnék arra, hogy az Ügyvédi Kamara ennek nyomán majd közvetlen kontrollt fog tudni gyakorolni az ügyvédekre valamennyi esetben, hogy hogyan artikulálják a vesztett perek következményeit ügyfeleik felé, de arra igen, hogy amennyiben az ügyvédi létszám a jelenleginél reálisabbhoz közelítene, akkor ezáltal csökkenne a nyilvánvalóan alaptalan álláspont mellett a jogvitákban képviseletet vállaló, ezáltal az eljárások befejezõdése után magyarázkodásra kényszerülõ ügyvédek száma. A másik eset, ha az ügyvéd viszont megalapozottan hárítja el magától, hogy a bíróság elé vitt konfliktushelyzet az ügyfél számára kedvezõtlenül ért véget. Ennek egyik változata, ha az ügy már az ügyvállaláskor eleve többesélyes volt, akár a bizonyítékok mérlegelésétõl, akár a jogszabályok értelmezésétõl függõen, és erre a körülményre az ügyfél figyelmét az ügyvéd elõzetesen lehetõleg írásban felhívta. Ilyenkor a helyzet megfelelõ kezelése esetén nem romlik a jogalkotás és az igazságszolgáltatás megítélése az ügyfél oldaláról a pervesztés ellenére sem. Kétségtelen azonban, hogy a jogi képviselõ részérõl magas fokú tudatosság, az óhatatlanul jelentkezõ konfliktushelyzet emelkedett szintû kezelése szükséges, hogy mindaz az empátia, ami az eljárás során indokoltan jelent meg a saját ügyfél irányába, az eljárás jogerõs befejezését 2
3 követõen most már ne csak az ügyfél, hanem a döntéshozó bíróság felé is megnyilvánuljon a jogi képviselõ részérõl. Ez tartalmilag azt jelenti, hogy az ügyvédnek ilyen esetben helyes eljárás esetén rá kell mutatnia arra, hogy a bíróságot az eljárás során milyen követelmények kötik, melyek voltak az eljárás során azok az elemek, amelyek indokoltan vezethettek a kedvezõtlen döntés meghozatalára. Az ilyen ügyvédi empátia egész nyilvánvalóan olyan szakmai környezetben jobban tud megnyilvánulni, ahol az ügyvédek és a bírák egymást kollégáknak tekintik, ahol nincs bírói folyosó, ahol a bírósági elnökök és középszintû vezetõk kiválasztása során nem aggályt keltõ körülményként, hanem pozitívumként jön szóba a jogi képviselõkkel ápolt kiegyensúlyozott, jó szakmai kapcsolatuk. Elrettentõ példaként hozom fel ezzel kapcsolatban az egyik bíróságon néhány évvel ezelõtt történt esetet, amikor a felperesi jogi képviselõ a kereset tárgyalásának elsõ napjára igyekezvén, a bírósági lift meghibásodása folytán éppen egy bíróval együtt ragadt be néhány percre a liftbe, és emiatt 3 percet késett. A bíróság épp befejezte a felperes távolléte miatti megszüntetésrõl szóló végzés jegyzõkönyvezését, amikor a tárgyalóterembe belépve fenti körülményre hivatkozással a jogi képviselõ szóban igazolási kérelmet terjesztett elõ. A bíró hajthatatlanságát látva (aki az igazolási kérelmet csak utólag, és írásban kívánta fogadni, és hangsúlyozta, hogy a tárgyalást a bíró vezeti) a jogi képviselõ a kollegialitásra utalt, mire a bíró alakszerû végzést hozott arról, hogy a kollegialitás kérdése nem jön szóba, mert bírónak csak bíró, ügyvédnek pedig csak ügyvéd a kollegája. Az alakszerû végzés azt a tájékoztatást is tartalmazta, hogy jelen végzéssel mint pervezetõ végzéssel - szemben fellebbezésnek helye nincs. A végzést a helyi ügyvédi kamara azóta is ereklyeként õrzi. Kevésbé derûs eleme az ügynek, hogy az adott bíróval szembeni ügyvédi panaszok folytán az adott bíró eseteinek aki egyébként amúgy elméleti szinten magasan képzett külön dossziét kellett nyitni az ügyvédi kamarában, és annak ellenére, hogy az ismétlõdõ panaszokról a bírósági vezetés is tudomást szerzett, a bíró vezetõ beosztásba került egy-két évvel a fenti eset megtörténtét követõen. Ezt a részt összefoglalva, az igazságszolgáltatás kedvezõbb megítélése tehát befolyásolható lenne az ügyvédség létszámhelyzetének javításával, valamint a bíróságok és az ügyvédek közötti, az eddiginél szorosabb intézményes kapcsolatrendszer kiépítésével, rendszeres konzultációkkal. Vannak olyan bírósági vezetõk, akik helyesnek látják a bírói értekezletekre a személyi döntéseken kívüli napirendek esetén az azonos szintû ügyvédi vezetõket meghívni, vannak akik ezt szükségtelennek ítélik, holott a kölcsönös információ áramlás mindkét hivatásrend pozícióját javítaná. Talán nincs is két éve, amikor Lomnici elnök úr ebben a tárgyban, mint OIT elnök felhívást intézett a bírósági vezetõkhöz, ebben javasolta a bírósági vezetõi értekezletekre az azonos szintû ügyvédi kamarai vezetõk meghívását. Ezt követõen alig tudok olyan értekezletrõl, ahová a Fõvárosi Bíróság a Budapesti Ügyvédi Kamara vezetését meghívta, a kezdeményezés abbamaradt. Idealizált esetként szokták említeni Angliát, ahol a bíróvá váláshoz a többéves ügyvédi praktizáláson keresztül vezet az út, és ezáltal szükségszerûen adódik a két hivatásrend egymás közti kapcsolatának kiváló minõsége, egymás munkájának feltétel nélküli megbecsülése. Más ország, más hagyományok, szokták mondani, de ha az ottani példát nincs is reményünk átvenni, részletmegoldásokat lehet találni. Ilyen részletmegoldásként fogható fel, hogy a Bírósági Döntések Tára címû lap szerkesztõbizottságában alapításától kezdve ügyvéd is részt vesz, hasonló lépés a BH szerkesztõbizottsága részérõl is kezdeményezhetõ lenne, ilyenrõl nincs tudomásunk. Visszatérve a kiindulási pontra, melynek során azt keresem, hogy hogyan javítható 3
4 a jogalkotás és a jogalkalmazás színvonalának társadalmi megítélése, eljutottam ahhoz a helyzethez, ha az ügyvéd nem azért hárítja el magától jogszerûen, hogy a bíróság elé vitt konfliktushelyzet az ügyfél számára kedvezõtlenül ért véget, mert ennek a kockázata az ügy történeti tényállásából és a felmerült jogvita természetébõl következett, hanem azért mert ezt valóban nem lehetett elõre látni. Felhoznék néhány példát jogerõsen befejezett eljárásokból. 1. Az elsõ ügycsoport kiinduló pontja egy társasági szerzõdés érvénytelensége iránti per, ahol a társasági szerzõdés érvénytelenségét elsõ, másodfokon és felülvizsgálati eljárásban gyakorlatilag egybehangzóan és több okra is visszavezethetõen megállapították a bíróságok, de a végelszámolás alá került cég tulajdonosai, akik a jogellenesnek kimondott apportállás folytán szerzett birtoklásukkal semmilyen áron nem kívántak felhagyni, ennek konzerválása érdekében a jogerõs ítélet óta eltelt 14 évben megszámlálhatatlan számú megállapítási, perújítási, közigazgatási, ezen a címen és egymásra épülõen újabb megállapítási és perújítási és egyéb eljárásokat generálva (valamennyiben gyakorlatilag válogatás nélkül valamennyi eljáró bírót be- és feljelentve ezáltal az eljárásokat mindig megszakítva és újra kezdve) elérhetik azt is, hogy a bírósági ügymenetek folyamának nem csak ne legyen soha vége, de akár elõbb-utóbb a Strassbourgi Bíróság a Magyar Államot a javukra kártérítés megfizetésére kötelezze az eljárások elhúzódása miatt. Az érintett felperesek tehát úgy panaszolják az eljárások elhúzódását, hogy valójában mindent megtesznek annak további elhúzódása lehetõvé tétele érdekében. Az eredetileg különösebben nem komplikált eljárásból a kézbesítések állított szabálytalanságán keresztül a jogerõ hiányára is hivatkozó, ezeket a kifogásokat részleteiben megvizsgáló, és elutasító bírákkal, és bírósági vezetõkkel szembeni kizárások folytán mára már valóban kaotikusnak mondható ügyszövevény alakult ki, melynek részleteivel a helyzetbõl ma már nyilvánvalóan sportot ûzõ felperesi oldal rendszeresen bombázza az összes országgyûlési képviselõt, OIT tagot, és úgy tûnik, hogy a bíróságoknak (és a jogalkotásnak) nincs ereje a folyamatnak véget vetni, a magyar közszolgálati televízió a kérdés lényegét természetesen nem ismerve teret ad az igazságszolgáltatást lejárató panaszosoknak, és a bíróságok tehetetlenek. Amikor legutóbb több bírósági vezetõ elõtt az ilyen ügyek megoldásaként valaki azt vetette fel, hogy azon a (mára már alig maradt) bíróságon, ahová az eddigi feljelentések, bejelentések folytán még nem ért el a kizárási hullám, az ügyek ilyen további eszkalációjának úgy lehetne gátját szabni, hogy a különbözõ de egymáshoz kapcsolódó (nem mindig teljesen azonos feleket, de azonos tulajdonosi hátterû cégeket érintõ) - ügyeket folyamatosan, és a lehetõ legrövidebb idõközökkel kellene letárgyalni, amit az adott bírósági vezetésnek kellene koordinálni, az adott ügyben eljáró bíróknak kellene az idõpontokat illetõen egymással egyeztetni, azt a választ kaptam, hogy egy ilyen megoldás önmagában is alapot teremthetne egy újabb elfogultsági kifogásra az egész bírósággal szemben, és a bírói függetlenséget is sértené. Függetlenül attól, hogy ez a válasz azért kérdéses, hiszen egyrészt nyilvánvaló, hogy valós indok nélkül is újabb kizárási indítványok fognak érkezni ebben az ügycsoportban, ahogy eddig is érkeztek, másrészt a bírói függetlenségnek vannak indokolt határai, és ilyennek tekinthetõ a most vázolt esetben, ha az egymáshoz kapcsolódó ügyekben a bírák egymással egyeztetve határozzák meg a folytatólagos tárgyalási határnapokat, melynek során tekintettel vannak kölcsönösen a másik bíró elõtt folyamatban levõ eljárás tárgyára, sõt kérdéses, hogy megsértené-e a bírói függetlenséget, ha ilyen várakozást fogalmazna meg fenti elõzmények mellett velük szemben a bíróság vezetése vagy az OIT. A jogalkotásnak is lenne ezzel kapcsolatban feladata, mert a jelenlegi gyakorlat bizonyítékául szolgál 4
5 annak, hogy a bírósághoz fordulás lehetõségével nem csak az ellenféllel, de a bíróságokkal szemben is vissza lehet élni. Tudom, hogy a bírósági vezetõk ezzel régóta tisztában vannak és nem csak egy ügycsoporton keresztül, hanem több példán keresztül is igazolni tudják mindezt, de talán erõsíti az ezzel kapcsolatos várakozásokat, ha ez itt és most az ügyvédség részérõl is elhangzik. Úgy gondolom, hogy az a tény, hogy valakik büntetlenül megtehetik Magyarországon, hogy folyamatosan több tucat bíró és ügyész ellen jelentsenek be elfogultsági kifogást, és közben Strassbourgban eljárásuk elhúzódása miatt kártérítés miatt kilincseljenek, egyrészt halaszthatatlanná teszi az állami beavatkozást mind a jogalkalmazás, mind a jogalkotás terén, másrészt az egyik lehetséges magyarázatát adja annak, hogy a tömegkommunikációban miért jelennek meg az utóbbi idõben nagyobb számban a bírósági munkát kritizáló írások. 2. A következõ problémafelvetésem ugyanehhez a témakörhöz kapcsolódóan egy új jelenségre kívánja a figyelmet felhívni, ami az iparszerûen ûzött kárigénygyártásként lenne talán megnevezhetõ. A recept a következõ: végy egy nagy, bürokratikus felépítésû, de tõkeerõs szervezetet, ennek férkõzz a közelébe, kerülj velük valamilyen szerzõdéses kapcsolatba, és érdd valamilyen módon el, lehetõleg a szervezet valamely alacsonyabb beosztású alkalmazottján keresztül a szervezet valamilyen kisebb súlyú jogellenes magatartását. Aki valamennyire is gyakorlatias, az tudja egy nagy szervezetnél ez elõbbutóbb sikerre vezet. A nagy szervezet ezen nem feltétlenül jelentõs jogellenes magatartását kövesse - lehetõleg valamely szakhatóságon keresztül - a jogellenesség tényének jogerõs hatósági megállapítása, majd erre felfûzve polgári perben akár több milliárdos kárigény is érvényesíthetõ, majd ugyanez a recept többször megismételhetõ. A kárigények érvényesítése során alig lesz jelentõsége annak, hogy akár 5-6 esetben is a kár bekövetkezésére vonatkozó tényállás bizonyítatlansága vagy az okozati összefüggés hiánya miatt azt a bíróság más esetekben az ugyanazon tulajdonosi hátterû magukat károsultnak mondó cégek kereseteire már elutasította, ezek újra és újra az egyébként egymásra kísértetiesen hasonlító tényállások mellett megkísérelhetik az igényérvényesítést, ennek során gyakran egymással tulajdonosi átfedésben levõ cégek egymás közötti szerzõdéseire hivatkozással, vesztett per esetén a perköltség konzekvenciákat idõközi felszámolási eljárások folytán velük szemben úgy sem lehet érvényesíteni. Az ilyen eljárások velejárója a gyakori engedményezés, az 500 milliós követelések átruházása 2-3 millió forintos vételáron 2 millió forint ellenében. 3. A most felidézett két nagysúlyú ügycsoport után nézzünk egy olyant, ahol az ügyek egyszerûek, ún. tyúkperek, a bírói gyakorlat egy része mégis alapot adhat a jogos kritikára. Talán nem okozok nagy meglepetést, ha zárásul az ún. parkolási díjperekre térek rá. Ezeknek az ügyeknek jellemzõje, hogy sok olyan embert érintenek, akiknek életükben nem volt dolguk a bírósággal, és hogy most alperesként rájuk került a sor, az nem egy olyan bárkit elérhetõ véletlen következménye, aminek elvileg bármelyikünk ki van téve (hiszen senki nem lehet bizonyos abban, hogy peres félként soha nem kell - önhibáján kívül akár - bíróság elé kell állnia), hanem azonos jogalkotói mulasztás következménye, melynek orvoslására csak decemberében került sor. Arról a rendelkezésrõl beszélek, ami törvénybe iktatta a parkolási díjak és pótdíjak tekintetében a fizetési felszólítás kiküldésének 60 napos jogvesztõ, és 1 éves peresítési határidejét. A jogalkalmazás és a jogalkotás kedvezõ egymásra hatásának jó példáját mutatja, hogy a tárgyban született jogegységi döntésekkel párhuzamosan bírósági körökbõl is elhangzott az a vélemény, hogy indokolt lenne jogszabályilag rendezni a követelésérvényesítés idõben szorosabb követelményét. 5
6 Óhatatlanul eszembe jut a szavatossági ügyekben alkalmazásra kerülõ 6 hónapos, ill. 3 hónapos határidõ szembeállítva a parkolótársaságok gyakorlatával, amely akár négy és fél év távlatából küldi ki az elsõ fizetési felszólítást, és ahol az eljáró bírák egy része az elévülés hiányát éveken keresztül a követelés jogszerûségével azonosította megfeledkezve a Ptk (2). bekezdésben írt, a jogosultat is terhelõ együttmûködési kötelezettségrõl. Azt hiszem, kimerítettem a rendelkezésemre álló idõt, köszönöm figyelmüket, és remélem a felvetett gondolatok jogalkotói, illetve jogalkalmazói megfontolása hozzájárulhat a jogegység javításához. 6